《和夏选部齐宿韵四首 其二》
明代·刘昌

寂寂寒窗隔市舂，峄阳秋思满孤桐。省中习静心多感，海上求仙路几重。

凉月九门闻刻漏，晴云双阙梦朝钟。受釐谁得君王赐，应是从容奏岁丰。

作者简介：刘昌（1424—1480）明代官吏、学者。字钦谟，号椶园，南直隶苏州府长洲（今江苏苏州）人。正统十年进士。授南京工部主事，迁河南提学副使，擢广东布政司左参政，博学多闻，工诗善文，藏书甚富，史称其累计所藏之书。